UREDBA KOMISIJE (ES) št. 1359/2005

z dne 18. avgusta 2005

o spremembi Uredbe (ES) št. 2390/1999 o obliki in vsebini računovodskih informacij, ki jih je treba predložiti Komisiji za potrditev obračunov Jamstvenega oddelka EKUJS, pa tudi za spremljanje in za napovedi

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike (1) in zlasti člena 4(8) Uredbe,

ob upoštevanju naslednjega:

Obliko in vsebino računovodskih informacij, ki jih je treba predložiti Komisiji za potrditev obračunov Jamstvenega oddelka EKUJS, pa tudi za spremljanje in za napovedi, trenutno določa Uredba Komisije (ES) št. 2390/1999 (3) .

Prilogi I in III k Uredbi (ES) št. 2390/1999 je treba dopolniti zaradi sprememb v proračunski nomenklaturi in zahtevah po podatkih. Poleg tega je za vzdrževanje optimalnega in sproti dopolnjenega prenosa informacij med državami članicami in Komisijo treba prilagoditi tehnične specifikacije v Prilogi II k navedeni uredbi.

Ukrepi, predvideni s to uredbo, so v skladu z mnenjem Odbora sklada –

SPREJELA NASLEDNJO UREDBO:

Člen 1

Priloge I, II in III k Uredbi (ES) št. 2390/1999 se nadomestijo s besedilom v prilogah I, II in III k tej uredbi.

Člen 2

Ta uredba začne veljati sedmi dan po objavi v Uradnem listu Evropske unije.

Uporablja se od 16. oktobra 2005.

(1) UL L 160, 26.6.1999, str. 103.

(2) UL L 158, 8.7.1995, str. 6. Uredba, kakor je bila nazadnje spremenjena z Uredbo (ES) št. 465/2005 (UL L 77, 23.3.2005, str. 6).

(3) UL L 295, 16.11.1999, str. 1. Uredba, kakor je bila nazadnje spremenjena z Uredbo (ES) št. 1769/2004 (UL L 316, 15.10.2004, str. 1).

BE, DK, DE, ES, FR, IE, IT, LU, NL, AT, PT, FI, SE in GB

Polja so ločena s podpičjem („;“). Vrstica v glavi in podatkovne vrstice vsebujejo enako število podpičij. V podatkovnih vrsticah so prazna polja navedena z dvema zaporednima podpičjema („;;“) znotraj zapisa ali z enojnim podpičjem („;“) na koncu zapisa.

Prvi zapis v datoteki (glava) vsebuje opis datoteke. Imena polj sestavlja črka „F“, ki ji sledi številka polja, ki se uporablja v Prilogi I („preglednica X“). Dovoljena so samo imena polj, ki so navedena v tej prilogi.

Država članica mora ustvariti računalniški zapis za vsako posamezno komponento izplačil in potrdil o izplačilu EKUJS (Jamstveni oddelek). Te komponente so posamezne postavke, iz katerih je sestavljeno izplačilo (potrdilo o izplačilu) upravičencu (upravičenca).

Usklajevalni organ države članice mora prenesti računalniške datoteke in z njimi povezano dokumentacijo Komisiji s programom STATEL/STADIUM. Komisija bo podprla samo eno namestitev STATEL/STADIUM na državo članico. Najnovejši odjemalni program STADIUM in dodatne informacije o uporabi STATEL/STADIUM so na voljo na spletišču CIRCA pri EKUJS.

PRILOGA III

„KRATEK PREGLED“

Proračunsko leto 2006

KAZALO

1. PODATKI O IZPLAČILIH

F100: ime plačilne agencije

F101: referenčna številka izplačila

F102: referenčna številka predhodnega izplačila

F103: vrsta izplačila

F103B: prispevek zasebnega sektorja

F105: izplačilo s sankcijo

F105A: zmanjšanje v skladu s členoma 3 in 4 Uredbe Sveta (ES) št. 1259/1999

F105B: navzkrižna skladnost: znižanje plačil ali izključitev iz plačil v skladu s členom 6 Uredbe Sveta (ES) št. 1782/2003

F106: znesek

F107: denarna enota

F108: datum izplačila

F109: EKUJS-ova proračunska koda

F110: tržno leto ali obdobje

2. PODATKI O UPRAVIČENCU (VLAGATELJU)

F200: identifikacijska koda

F201: ime

F202A: naslov vlagatelja (ulica in hišna številka)

F202B: naslov vlagatelja (mednarodna poštna številka)

F202C: naslov vlagatelja (občina ali kraj)

F207: regija in podregija

F211: referenčna količina za oddajo

F212: referenčna količina za neposredno prodajo

F213: referenčna vsebnost maščobe

F214: kupec mleka

F217: datum začetka zasebnega skladiščenja

F218: datum zaključka zasebnega skladiščenja

F220: identifikacijska koda posredniške organizacije

F221: ime posredniške organizacije

F222B: naslov organizacije (mednarodna poštna številka)

F222C: naslov organizacije (občina ali kraj)

3. PODATKI O DEKLARACIJI/VLOGI

F300: številka deklaracije/vloge

F300B: datum vloge

F301: številka pogodbe (kadar je primerno)

F304: urad odobritve

F305: številka certifikata/dovoljenja

F306: datum izdaje certifikata/dovoljenja

F307: urad, ki hrani dokazno dokumentacijo

4. PODATKI O VARŠČINI

F402: znesek varščine za predelavo (ki ni varščina ob preložitvi ponudbe)

5. PODATKI O PROIZVODIH

F500: koda proizvoda/koda podukrepa za razvoj podeželja

F502: izplačana količina (število živali, hektarov itn.)

F503: količina, zajeta v vlogi za izplačilo (količina iz zahtevka)

F507: donos

F508A: površina, za katero je bil vložen zahtevek za izplačilo

F508B: površina, za katero je bilo izplačano izplačilo

F509A: napačno prijavljena površina

F510: uredba Skupnosti in številka člena

F510A: stopnja financiranja Skupnosti (%)

F511: Stopnja pomoči EKUJS (v EUR) na mersko enoto

F512: menjalno razmerje

F513: stopnja pomoči EKUJS (v valuti, opredeljeni v polju F107) na mersko enoto

F515: bruto oddaje

F517: dejanska vsebnost maščobe

F518: prilagojene oddane količine

F519: neposredna prodaja

F519B: oddane količine po (morebitnih) upravnih popravkih

F519C: neposredna prodaja po (morebitnih) upravnih popravkih

F520: oddane količine nad ali pod kvotami

F521: neposredna prodaja nad ali pod kvotami

F522: dodatni zapadli prelevmani

F523: zapadle obresti za zamude pri izplačilu

F530: dejanski volumenski odstotek alkohola

F531: skupni volumenski odstotek alkohola

F532: naravni volumenski odstotek alkohola

F533: vinorodno območje

6. PODATKI O INŠPEKCIJSKIH PREGLEDIH

F600: inšpekcijski pregled na kmetiji ali daljinsko zaznavanje

F601: datum inšpekcijskega pregleda

F602: zmanjšana vloga

F602B: poračun dodatnih zapadlih prelevmanov

F603: razlog za zmanjšanje

F604: Uredba Sveta (EGS) št. 386/90 (pregledi na kraju samem)

F604B: Uredba Sveta (EGS) št. 386/90 (nadomestni pregledi)

7. (SE NE UPORABLJA)

8. DODATNI PODATKI O IZVOZNIH NADOMESTILIH

F800: neto teža

F800B: Merska enota za polje F800

F801: številka vloge (izvozna nadomestila: enotna upravna listina)

F802: carinski urad za carinski nadzor

F802B: izstopni carinski urad

F804: koda izvoznega nadomestila

F805: koda namembnega kraja

F808: datum vnaprejšnje določitve

F809: zadnji dan veljavnosti (vnaprejšnja določitev)

F812: sklic na javni razpis, če je primerno (vnaprejšnja določitev)

F814: datum sprejema izjave o plačilu (COM-7)

F816: datum sprejema izvozne deklaracije

F816B: datum izvoza z ozemlja EU

9. (SE NE UPORABLJA)

Splošna opomba: pomen kod X, A in D, uporabljenih v Prilogi I:

Vsi podatki, označeni z „X“ ali „A“ so obvezni.

„X“ = podatkovni element je že vključen v predhodni različici te uredbe. „A“ = podatkovni element se doda glede na predhodno različico te uredbe. „D“ = podatkovni element se izbriše glede na predhodno različico te uredbe.

Če je zadeva po podatkih nesmiselna zaradi posebnih okoliščin ali se ne uporablja za zadevno državo članico, se vnese vrednost nič, ki se zapiše z dvema zaporednima podpičjema (;;) v podatkovni datoteki v obliki CSV.

1. PODATKI O IZPLAČILIH:

Uvodna opomba: V tem delu se izraz „izplačilo“ nanaša na izplačila in potrdila o izplačilu EKUJS (Jamstvenega oddelka).

F100: ime plačilne agencije

Zahtevana oblika: označi se s kodo (glej posodobljeni seznam kod F100 na spletišču CAP-ED):

https://awai.cec.eu.int/

F101: referenčna številka izplačila

Referenčna številka, ki jasno opredeljuje plačilo v računih plačilne agencije. Iznosi v zvezi s pomočjo v hrani se ne štejejo kot prodaja intervencijskih proizvodov. V tem primeru se polje F101 lahko zanemari.

F102: referenčna številka predhodnega izplačila

Referenčna številka, ki jasno opredeljuje izplačilo v računih plačilne agencije, na primer kot predplačilo ali izterjan znesek.

F103: vrsta izplačila

Zahtevana oblika: označi se z enoznakovno kodo po naslednjem seznamu:

Koda Pomen 0 Pomoč v hrani 1 Predplačilo ali delno izplačilo 2 Končno izplačilo (prvo in edino izplačilo; ali poravnava računov po predplačilu; ali normalno izvozno nadomestilo) 3 Izterjava/vračilo (po sankciji)/popravek 4 Potrdilo o prejemu zneskov (brez predplačila ali končnega izplačila) 5 Predfinanciranje izplačila izvoznega nadomestila 6 Brez finančne transakcije

F103B: prispevek zasebnega sektorja

To področje je povezano s področjem F510A, pri katerem Komisija zaprosi za delež sredstev EKUJS. Glede na način, kako država razlaga odstotek iz F510A, se lahko polje F103B zahteva ali ne. Če se financiranje EKUJS izrazi kot odstotek od skupne naložbe, se tu navede znesek prispevka zasebnega sektorja. Skupna naložba je opredeljena kot skupni stroški, upravičeni v EKUJS. Če pa se F510A izrazi kot odstotek od skupnih upravičenih javnih izdatkov, tj. nacionalnih in evropskih, se to polje zanemari.

Zahtevana oblika: +99…99.99 ali -99…99.99, pri čemer 9 pomeni številko od 0 do 9.

F105: izplačilo s sankcijo

Zahtevana oblika: da = „Y“; ne = „N“.

F105A: zmanjšanje v skladu s členoma 3 in 4 Uredbe Sveta (ES) št. 1259/1999

Polje F105A preglednice X je treba uporabiti za navedbo zadržanih zneskov (negativni zneski) na podlagi členov 3 in 4 Uredbe Sveta (ES) št. 1259/1999. Polje F105A je treba uporabiti za vsako proračunsko postavko, pri kateri je bilo zadržanje.

Ni posebne proračunske postavke, pri kateri bi lahko navedli izplačila z zneski, zadržanimi na podlagi členov 3 in 4 Uredbe Sveta (ES) št. 1259/1999. Takšna izplačila se zato navedejo v polju F105A ustreznih proračunskih postavk (050401054030, 050401064040, 050401084050 in 050401114070). Prikazani so kot pozitivni zneski, ki označujejo, da je izdatek financiran s sankcijami zaradi nespoštovanja okoljevarstvenih režimov ali sistema modulacije.

Na področju neposredne pomoči pa se F105A prikaže kot negativen znesek, ki označuje znižanje.

Zahtevana oblika: +99…99.99 ali -99…99.99, pri čemer 9 pomeni katero koli številko od 0 do vključno 9.

F105B: navzkrižna skladnost: znižanje plačil ali izključitev iz plačil v skladu s členom 6 Uredbe Sveta (ES) št. 1782/2003

Polje F105B je treba uporabiti za navedbo znižanega ali izključenega zneska na podlagi člena 6 Uredbe Sveta (ES) št. 1782/2003. Ta (negativni) znesek, ki izhaja iz navzkrižne skladnosti, se navede za vsako proračunsko postavko iz neposrednih plačil. Gre za 100 % znižanje kmetom, tj. brez 25 % zadržanja iz člena 9 Uredbe Sveta (ES) št. 1782/2003.

Zahtevana oblika: +99…99.99 ali -99…99.99, pri čemer 9 pomeni katero koli številko od 0 do vključno 9.

F106: znesek

Znesek vsake posamezne plačilne postavke v valuti, navedeni v polju F107. Vsota teh zneskov (F106) po proračunski kodi (F109) mora načeloma ustrezati zneskom, navedenim v tabeli 104. Zneski v polju F106 se nanašajo samo na izdatke EKUJS. Nacionalni izdatki se ne navedejo pod to postavko.

Zahtevana oblika: +99…99.99 ali -99…99.99, pri čemer 9 pomeni številko od 0 do 9.

F107: denarna enota

Zahtevana oblika: koda ISO 4217: npr. DKK, EUR, GBP, SEK itn.

Glej tudi posodobljeni seznam kod F107 na spletišču CAP-ED:

https://awai.cec.eu.int/

F108: datum izplačila

Datum, ki navaja mesec deklaracije v EKUJS.

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

F109: EKUJS-ova proračunska koda

Treba je navesti polno kodo proračunske strukture po dejavnosti (Activity Based Budgeting, ABB), vključno z naslovom, poglavjem, členom, postavko in podpostavko.

Zahtevana oblika ABB brez presledkov: „999999999999999“, pri čemer 9 pomeni številko od 0 do 9. V manjkajoča mesta se vpišejo ničle (npr. 05020901160 postane 050209011600000).

F110: tržno leto ali obdobje

Za intervencijske proizvode je treba Komisiji sporočiti tržno leto, na katero se proizvod nanaša ali v katero obdobje kvote sodi.

2. PODATKI O UPRAVIČENCU (VLAGATELJU):

Uvodna opomba: polja F200, F201, F202A, F202B in F202C se uporabijo za navedbo upravičenca za plačilo, tj. končnega upravičenca. Polja F220, F221, F222B in F222C se poleg tega uporabijo, če se plačilo izplača upravičencu s posredniško organizacijo. Če je posredniška organizacija tudi končni upravičenec, je treba iste podatke navesti tudi v poljih F220, F221, F222B in F222C, kakor je navedeno v poljih F200, F201, F202A, F202B in F202C.

Polje F207 se nanaša samo na polje F200.

F200: identifikacijska koda

Posamezni enotni identifikator, dodeljen vlagateljem na ravni države članice.

F201: ime

Priimek in ime vlagatelja ali naziv podjetja.

F202A: naslov vlagatelja (ulica in hišna številka)

F202B: naslov vlagatelja (mednarodna poštna številka)

F202C: naslov vlagatelja (občina ali kraj)

F207: regija in podregija

Oznako regije in podregije (NUTS 3) opredeljujejo glavne dejavnosti kmetijskega gospodarstva upravičenca, ki mu je dodeljeno plačilo. Oznaka „posebna regija“ (MSZZZ) se navede samo v primerih, ko npr. ne obstaja oznaka NUTS 3.

Zahtevana oblika: oznaka NUTS 3, kakor je določeno v seznamu oznak F207 na spletišču CAP-ED:

https://awai.cec.eu.int/

F211: referenčna količina za oddajo

Nanaša se na shemo mlečnih kvot.

Zahtevana oblika: +99…99.999 ali -99…99.999, pri čemer 9 pomeni številko od 0 do 9.

F212: referenčna količina za neposredno prodajo

Nanaša se na shemo mlečnih kvot.

Zahtevana oblika: +99…99.999 ali -99…99.999, pri čemer 9 pomeni številko od 0 do 9.

F213: referenčna vsebnost maščobe

Nanaša se na shemo mlečnih kvot.

Zahtevana oblika: 9…9.99, pri čemer 9 pomeni številko od 0 do 9.

F214: kupec mleka

V skladu s členom 5(e) Uredbe Sveta (ES) št. 1788/2003. Nanaša se na shemo mlečnih kvot.

F217: datum začetka zasebnega skladiščenja

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

F218: datum zaključka zasebnega skladiščenja

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

F220: identifikacijska koda posredniške organizacije

Posamezni enotni identifikator, dodeljen posredniškim organizacijam na ravni države članice.

Plačilo se izplača upravičencu s posredniško organizacijo, tj. z vsako posredniško ustanovo ali neposredno tej organizaciji.

Za izdatek za razvoj podeželja bo to večinoma omejeno na ukrepe, pri katerih so obrestne mere subvencij izplačane s posredniškimi organizacijami.

F221: ime posredniške organizacije

Ime organizacije.

F222B: naslov organizacije (mednarodna poštna številka)

F222C: naslov organizacije (občina ali kraj)

3. PODATKI O DEKLARACIJI/VLOGI:

F300: številka deklaracije/vloge

Številka mora omogočiti sledenje deklaracije/vloge preko datotek držav članic.

F300B: datum vloge

Datum prejema vloge v plačilni agenciji (vključno z njenimi področnimi ali regionalnimi uradi).

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

F301: številka pogodbe (kadar je primerno)

F304: urad odobritve

To je urad, pristojen za upravni nadzor in odobritev, npr. regija. Čim bolj je shema upravljanja decentralizirana, pomembnejši je ta podatek.

F305: številka certifikata/dovoljenja

F306: datum izdaje certifikata/dovoljenja

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

F307: urad, ki hrani dokazno dokumentacijo

Samo če ni isti kot v polju F304.

4. PODATKI O VARŠČINI:

F402: znesek varščine za predelavo (ki ni varščina ob preložitvi ponudbe)

Zahtevana oblika: +99…99.99 ali -99…99.99, pri čemer 9 pomeni številko od 0 do 9.

5. PODATKI O PROIZVODIH:

Uvodna opomba o količinah: osnovno pravilo je, da je treba količine, območja in število živali prikazati samo enkrat. V primeru predplačila, ki mu sledi poračun, mora biti količina navedena v zapisu o predplačilu. Spremembe količin, območij in števila živali se navedejo v zapisih o poračunu ali poznejših plačilih. Pri izterjanih zneskih je treba spremembo količin označiti z znakom minus, če je zaprošeni znesek znižan zaradi nepravilno navedenih količin, območij ali števila živali.

F500: koda proizvoda/koda podukrepa za razvoj podeželja

Države članice morajo sestaviti svoje sezname kod, ki jih podrobno opišejo v pojasnilu k datoteki (datotekam) o plačilih.

V primeru ukrepov za razvoj podeželja se po potrebi navede koda za uporabljeni podukrep (npr. tip kmetijsko-okoljskega ukrepa). Za proračunsko vrstico za izdatke za razvoj podeželja v novih državah članicah (proračunska postavka 05040400000) se označi z enoznakovno ali dvoznakovno kodo po naslednjem seznamu:

Koda Pomen A Naložbe v kmetije B Pomoč za začetek delovanja mladih kmetov C Usposabljanje D Predčasna upokojitev E Območja z omejenimi možnostmi in območja z okoljskimi omejitvami F Kmetijsko okolje in dobro počutje živali G Izboljševanje predelave in trženja kmetijskih proizvodov H Pogozdovanje kmetijskih zemljišč I Drugi ukrepi v gozdarstvu J Zemljiške operacije K Komasacija in arondacija L Vzpostavljanje služb za zagotavljanje nadomeščanja na kmetijah in služb za pomoč pri upravljanju kmetij, vzpostavljanje služb za kmetijsko svetovanje in razširjenje znanja na področju kmetijstva M Trženje kakovostnih kmetijskih proizvodov N Osnovne storitve za ekonomijo in prebivalstvo na podeželju O Obnova in razvoj vasi ter varstvo in ohranjanje dediščine podeželja P Diverzifikacija kmetijskih dejavnosti in kmetijstvu sorodnih dejavnosti za zagotovitev raznovrstnih dejavnosti ali alternativnih virov dohodkov Q Gospodarjenje s kmetijskimi vodnimi viri R Razvoj in izboljšanje infrastrukture, povezane z razvojem kmetijstva S Spodbujanje turističnih in obrtnih dejavnosti T Varstvo okolja v zvezi s kmetijstvom, gozdarstvom in ohranjanjem krajine ter izboljšanjem dobrega počutja živali U Obnavljanje proizvodnega potenciala kmetijstva, prizadetega zaradi naravnih nesreč, in uvajanje primernih preventivnih instrumentov V Finančno inženirstvo X Upoštevanje standardov Y Uporaba svetovalnih storitev pri upoštevanju standardov Z Prostovoljna udeležba kmetov v sistemih kakovosti živil AA Ukrepi skupin proizvajalcev na področju kakovosti živil AB Delno samooskrbne kmetije v prestrukturiranju AC Skupine proizvajalcev AD Tehnična pomoč AE Dopolnila k neposrednim plačilom AF Dopolnila k državni pomoči na Malti AG Polnozaposleni kmetje na Malti

V primeru prestrukturiranja in spremembe namembnosti vinograda (proračunska postavka 050209071650) je treba označiti kode ukrepov. Te kode se nanašajo na opredelitve ukrepov, ki so jih opredelili pristojni organi držav članic v skladu s členom 13(2)(a) Uredbe Komisije (ES) št. 1227/2000.

V primeru izvoznih nadomestil: F500 se zahteva samo, če F804 vsebuje sestavine, za katere je določeno izvozno nadomestilo. Potem se v F500 navede koda proizvodov (praviloma oznaka KN, prijavljena v okencu 33 Enotne upravne listine; 8 števk) za proizvode, ki niso v Prilogi 1, ali koda za končno predelane kmetijske proizvode.

Za shemo malih kmetov se uporabi naslednji seznam kod:

Koda Če brezobrestno plačilo vsebuje: A element pomoči na površino B element premije na žival C tako element premije na žival kakor pomoči na površino

F502: izplačana količina (število živali, hektarov itn.)

Glej uvodno opombo v naslovu 5 (podatki o proizvodih).

Za razvoj podeželja se plačana količina izrazi v enoti, ki je primerna za kmetijsko-okoljski podukrep, naveden v polju F500. Korelacijska tabela med kodo podukrepa (npr. zmanjšanje vnosa), ki se uporabi v F500, in enoto za izračun premije (npr. ha), ki se uporabi v F502, se vključi v pojasnilo k plačilni datoteki (datotekam).

Pri vinskem sektorju je treba proizvode, pridobljene z destilacijo, izraziti z volumenskim deležem alkohola.

Pri vseh drugih sektorjih je treba izplačano količino izraziti z enoto, ki je določena v Uredbi kot podlaga za izplačilo premije.

Zahtevana oblika: +99…99.99 ali -99…99.99, pri čemer 9 pomeni številko od 0 do 9. Z možnostjo povečanja števila decimalk, če je pomembno. (največ 6).

F503: količina, zajeta v vlogi za izplačilo (količina iz zahtevka)

Zahtevana oblika: +99…99.99 ali -99…99.99, pri čemer 9 pomeni številko od 0 do 9. Z možnostjo povečanja števila decimalk, če je pomembno. (največ 6).

F507: donos

Reprezentativen donos, ki se uporablja za izračun kompenzacijskega plačila (na podlagi regionalizacijskega načrta v skladu s členom 3 Uredbe Sveta (ES) št. 1251/1999).

Zahtevana oblika: 9…9.999, pri čemer 9 pomeni številko od 0 do 9.

F508A: površina, za katero je bil vložen zahtevek za izplačilo

Površina, zajeta v zahtevku.

Glej uvodno opombo v naslovu 5 (podatki o proizvodih).

Za proračunsko postavko 050404000000 (razvoj podeželja v novih državah članicah) se to polje zahteva samo za ukrepe E, F in H.

Zahtevana oblika: +99…99.99 ali -99…99.99, pri čemer 9 pomeni številko od 0 do 9.

F508B: površina, za katero je bilo izplačano izplačilo

Površina, za katero se izplača plačilo.

Za proračunsko postavko 050404000000 (razvoj podeželja v novih državah članicah) se to polje zahteva samo za ukrepe E, F in H.

Zahtevana oblika: +99…99.99 ali -99…99.99, pri čemer 9 pomeni številko od 0 do 9.

F509A: napačno prijavljena površina

Razlika med prijavljeno in ugotovljeno površino. Če je prijavljena prevelika površina, torej površina, ki je večja od ugotovljene, se razlika izrazi s pozitivnim predznakom. Če je prijavljena premajhna površina, torej je ugotovljena površina večja od prijavljene, se razlika izrazi z negativnim predznakom.

Zahtevana oblika: +99…99.99 ali -99…99.99, pri čemer 9 pomeni številko od 0 do 9.

F510: uredba Skupnosti in številka člena

V primeru intervencijskih proizvodov se zahteva objava instrumenta v Uradnem listu Evropske unije.

F510A: stopnja financiranja Skupnosti (%)

Odstotek skupne pomoči, ki jo financira EKUJS: ta odstotek se lahko izračuna glede na celotno naložbo in pomeni skupne stroške, upravičene za EKUJS, vključno s prispevkom zasebnega sektorja (glej F103B). Kot druga možnost se izračuna glede na skupne javne stroške, upravičene za EKUJS, tj. brez prispevka zasebnega sektorja.

Zahtevana oblika: +99.99, pri čemer 9 pomeni številko od 0 do 9.

F511: Stopnja pomoči EKUJS (v EUR) na mersko enoto

Razen če ni sprememb v poljih F511 ali F512 v celotnem tržnem letu.

Zahtevana oblika: 99…9.999999, pri čemer 9 pomeni številko od 0 do 9.

Uporaba šestih decimalk se morda zdi nenavadna, vendar nekatere uredbe, kakor je Uredba Sveta (EGS) št. 660/1999, določajo premije na pet decimalk tudi ob uporabi EUR. Da bi zajeli vse možnosti, se poveča število decimalk na šest.

F512: menjalno razmerje

Kmetijsko menjalno razmerje, uporabljeno v zvezi z izplačilom (razen če ni sprememb v poljih F511 ali F512 v celotnem tržnem letu).

Zahtevana oblika: 99…9.999999, pri čemer 9 pomeni številko od 0 do 9.

F513: stopnja pomoči EKUJS (v valuti, opredeljeni v polju F107) na mersko enoto

Zahtevana oblika: 9…9.999999, pri čemer 9 pomeni številko od 0 do 9 (glej opombo pod F511).

F515: bruto oddaje

„Bruto oddaja“ pomeni vse količine mleka in mlečnih izdelkov, oddanih kakor je opredeljeno v členu 5(f) Uredbe Sveta (ES) št. 1788/2003, brez sprememb glede vsebnosti maščobe.

Zahtevana oblika: +99…99.999 ali -99…99.999, pri čemer 9 pomeni številko od 0 do 9. Z možnostjo povečanja števila decimalk, če je pomembno. (največ 6).

F517: dejanska vsebnost maščobe

Kakor se ugotovi z laboratorijskimi analizami, izražena kot odstotek in ne v gramih ali kilogramih.

Zahtevana oblika: 9…9.99, pri čemer 9 pomeni številko od 0 do 9. Z možnostjo povečanja števila decimalk, če je pomembno. (največ 6).

F518: prilagojene oddane količine

Oddane količine s popravkom vsebnosti maščob v skladu s členom 10(1) Uredbe Komisije (ES) št. 595/2004.

Zahtevana oblika: +99…99.999 ali -99…99.999, pri čemer 9 pomeni številko od 0 do 9. Z možnostjo povečanja števila decimalk, če je pomembno. (največ 6).

F519: neposredna prodaja

Mleko in ekvivalent mleka, kakor je opredeljen v členu 5(g) Uredbe Sveta (ES) št. 1788/2003.

Zahtevana oblika: +99…99.999 ali -99…99.999, pri čemer 9 pomeni številko od 0 do 9. Z možnostjo povečanja števila decimalk, če je pomembno. (največ 6).

F519B: oddane količine po (morebitnih) upravnih popravkih

Sektor mleka: „upravni popravki“ so popravki, ki jih opravi plačilna agencija za količine, ki jih prijavijo kupci. Take spremembe morajo biti vedno prikazane ločeno od količin, ki jih prijavijo kupci. Spremembe so lahko pozitivne ali negativne. Neto spremembe morajo biti prikazane v primerjavi s stanjem pred spremembo. Tu niso vključene spremembe pavšalne stopnje.

Spremembe po pregledu na kraju samem, ki se zahtevajo na podlagi člena 21 Uredbe Komisije (ES) št. 595/2004, je treba navesti v poljih F600 do F603.

Zahtevana oblika: +99…99.999 ali -99…99.999, pri čemer 9 pomeni številko od 0 do 9. Z možnostjo povečanja števila decimalk, če je pomembno. (največ 6).

F519C: neposredna prodaja po (morebitnih) upravnih popravkih

Za opredelitev upravnih popravkov glej polje F519B.

Zahtevana oblika: +99…99.999 ali -99…99.999, pri čemer 9 pomeni številko od 0 do 9. Z možnostjo povečanja števila decimalk, če je pomembno. (največ 6).

F520: oddane količine nad ali pod kvotami

Zahtevana oblika: +99…99.999 ali -99…99.999, pri čemer 9 pomeni številko od 0 do 9.

F521: neposredna prodaja nad ali pod kvotami

Zahtevana oblika: +99…99.999 ali -99…99.999, pri čemer 9 pomeni številko od 0 do 9. Z možnostjo povečanja števila decimalk, če je pomembno. (največ 6).

F522: dodatni zapadli prelevmani

Za oddajo ali neposredno prodajo (to je treba ločevati s proračunsko kodo (polje F109)).

Zahtevana oblika: +99…99.99 ali -99…99.99, pri čemer 9 pomeni številko od 0 do 9.

F523: zapadle obresti za zamude pri izplačilu

Za oddajo ali neposredno prodajo (ločuje se s proračunsko kodo v polju F109).

Zahtevana oblika: +99…99.99 ali -99…99.99, pri čemer 9 pomeni številko od 0 do 9.

F530: dejanski volumenski odstotek alkohola

Izražen v % vol/hl.

Zahtevana oblika: 99.99, pri čemer 9 pomeni številko od 0 do 9.

F531: skupni volumenski odstotek alkohola

Izražen v % vol/hl.

Zahtevana oblika: 99.99, pri čemer 9 pomeni številko od 0 do 9.

F532: naravni volumenski odstotek alkohola

Izražen v % vol/hl.

Zahtevana oblika: 99.99, pri čemer 9 pomeni številko od 0 do 9.

F533: vinorodno območje

Vinorodno območje, kakor je opredeljeno v Prilogi III k Uredbi Sveta (ES) št. 1493/1999.

Zahtevana oblika: označi se z eno od naslednjih oznak: A, B, CIA, CIB, CII, CIIIA, CIIIB.

6. PODATKI O INŠPEKCIJSKIH PREGLEDIH:

Komisija mora vedeti, koliko inšpekcijskih pregledov je bilo opravljenih in v koliko primerih so bile po pregledu naložene sankcije. Kadar se premija zadrži ali v celoti zahteva nazaj, je treba navesti ničelna plačila z datumom odločitve v F108.

F600: inšpekcijski pregled na kmetiji ali daljinsko zaznavanje

Tu navedeni „pregledi na kraju samem“ so tisti, ki so navedeni v ustreznih uredbah (1). Vključujejo fizične obiske kmetije (koda „F“ ali koda „C“) in/ali preglede z daljinskim zaznavanjem (koda „T“). Polje F601 je treba izpolniti samo, kadar je v polju F600 naveden inšpekcijski pregled na kmetiji ali pregled navzkrižne skladnosti („F“ ali „C“). Polja F602 do F602B je treba izpolniti samo, kadar je v polju F600 naveden pregled na kraju samem („F“, „C“ ali „T“). V primeru večkratnih pregledov v zvezi z istim ukrepom in istim proizvajalcem je treba poročati samo enkrat. Vsak zapis, ne glede na to, ali je predplačilo ali poračun ali drugo, ki se lahko nanaša na določen pregled, ima ustrezno kodo (glej spodaj) v polju F600.

Upravni pregledi v smislu zgoraj navedenih uredb (glej opombo spodaj) se ne navedejo v polju F600. Kot taki niso navedeni v nobenem polju. Naložene sankcije pa se navedejo v polju F105, ne glede na to, ali so posledica upravnega pregleda ali pregleda na kraju samem.

Zahtevana oblika: „N“ = brez inšpekcijskega pregleda, „F“ = inšpekcijski pregled na kmetiji in „T“ = inšpekcijski pregled z daljinskim zaznavanjem. V primeru kombinacije inšpekcijskih pregledov na kmetiji in navzkrižne skladnosti in/ali inšpekcijskega pregleda z daljinskim zaznavanjem je treba označiti z eno od ustreznih kod „FT“, „CT“, „CF“ ali „FTC“.

F601: datum inšpekcijskega pregleda

To polje je treba izpolniti samo, kadar je v polju F600 naveden inšpekcijski pregled na kmetiji ali pregled navzkrižne skladnosti („F“ ali „C“). Datum inšpekcijskega pregleda se ne zahteva za preglede z daljinskim zaznavanjem.

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

F602: zmanjšana vloga

Če je vloga zmanjšana zaradi inšpekcijskega pregleda, je to treba navesti tu. To polje se izpolni samo, če je v polju F600 naveden inšpekcijski pregled na kraju samem.

Zahtevana oblika: da = „Y“; ne = „N“.

F602B: poračun dodatnih zapadlih prelevmanov

Na primer po inšpekcijskih pregledih na kraju samem.

Zahtevana oblika: +99…99.99 ali -99…99.99, pri čemer 9 pomeni številko od 0 do 9.

F603: razlog za zmanjšanje

Če obstaja več kakor en razlog, navedite tistega, ki upravičuje najvišjo sankcijo. To polje se izpolni samo, če se vloga zmanjša zaradi pregleda na kraju samem.

Za shemo malih kmetov se uporabi naslednji seznam kod:

Koda Razlog A Zaprta območja, ki niso za kmetovo osebno uporabo B Neupoštevanje praga za govedo C Neupoštevanje dobrih kmetijskih pogojev

Zahtevana oblika: označi se s kodo; kode je treba pojasniti v spremnem pismu.

F604: Uredba Sveta (EGS) št. 386/90 (pregledi na kraju samem)

Zahtevana oblika: da = „Y“; ne = „N“.

F604B: Uredba Sveta (EGS) št. 386/90 (nadomestni pregledi)

Zahtevana oblika: da = „Y“; ne = „N“.

7. (SE NE UPORABLJA)

8. DODATNI PODATKI O IZVOZNIH NADOMESTILIH

F800: neto teža

Glej uvodno opombo v naslovu 5 (podatki o proizvodih).

V primeru predelanih proizvodov (proizvodi, ki niso v Prilogi I, ali predelani kmetijskih proizvodi): količina sestavine, upravičeno do financiranja. Če koda proizvodov (F500) vsebuje več kakor eno sestavino, upravičeno do financiranja (F804), je treba ustvariti več zapisov z ustreznimi zneski (F106) in količinami (F800).

Zahtevana oblika: +99…99.99 ali -99…99.99, pri čemer 9 pomeni številko od 0 do 9. Z možnostjo povečanja števila decimalk, če je pomembno. (največ 6).

F800B: Merska enota za polje F800

Zahtevana oblika: označi se z enoznakovno kodo po naslednjem seznamu:

Koda Pomen K Kilogram L Liter P Kos (izdelek)

F801: številka vloge (izvozna nadomestila: enotna upravna listina)

F802: carinski urad za carinski nadzor

Države članice morajo uporabiti Seznam tranzitnih carinskih uradov (COL (2)). To je seznam pristojnih carinskih uradov za skupne tranzitne postopke/postopke Skupnosti. Ker je to samo seznam za „tranzitne postopke“, mogoče nekaterih carinskih uradov izjemoma ni na seznamu. V takem primeru država članica navede polno ime carinskega urada.

Zahtevana oblika: oblika kode COL sestoji iz dveh znakov, ki označujeta zadevno državo, sledi pa jima šest znakov, ki določajo carinski urad. Na primer „EE1000EE.“

F802B: izstopni carinski urad

Navede se carinski urad, ki potrjuje, da so proizvodi, zajeti v zahtevkih za nadomestilo, zapustili carinsko ozemlje Skupnosti. Države članice morajo uporabiti Seznam tranzitnih carinskih uradov (COL (3)). To je seznam pristojnih carinskih uradov za skupne tranzitne postopke/postopke Skupnosti. Ker je to samo seznam za „tranzitne postopke“, mogoče nekaterih carinskih uradov izjemoma ni na seznamu. V takem primeru država članica navede polno ime carinskega urada.

Ta informacija je zelo pomembna za revizorje v povezavi z uporabo Uredbe Sveta (EGS) št. 386/90 o nadomestnih pregledih. Informacija je na voljo v T5 ali v enakovrednih listinah.

Zahtevana oblika: oblika kode COL sestoji iz dveh znakov, ki označujeta zadevno državo, sledi pa jima šest znakov, ki določajo carinski urad. Na primer „NL146123“.

F804: koda izvoznega nadomestila

V primeru nepredelanih kmetijskih proizvodov: 12-mestna koda proizvoda, za katerega je določeno izvozno nadomestilo.

V primeru predelanih proizvodov (proizvodov, ki niso v Prilogi I, ali predelani kmetijski proizvodi): oznaka (oznake) KN sestavine (sestavin), za katere je določeno izvozno nadomestilo. V tem primeru je treba F500 izpolniti z oznako končnega proizvoda. Glej pojasnilo za polje F800 za postopek, kadar je več kakor ena sestavina predelanega proizvoda upravičena do nadomestila.

F805: koda namembnega kraja

Zahtevana oblika: „XX“, pri čemer X pomeni črko med A in Z (nomenklatura držav in ozemelj za zunanjetrgovinsko statistiko Skupnosti. Glej Uredbo Komisije (ES) št. 2020/2001 z dne 15. oktobra 2001 in poznejše posodobitve).

Glede na usklajevanje države članice uporabljajo tudi kategorijo razno (koda Q*) nomenklature držav in ozemelj za zunanjetrgovinsko statistiko. Znano je, da navedena nomenklatura ne zajema vseh posebnih izvoznih nadomestil, vendar Komisija ne zahteva takih podrobnosti. Države članice zato pretvorijo svoje posebne nacionalne kode v širše kategorije nomenklature držav in ozemelj za zunanjetrgovinsko statistiko, preden pošljejo svoje podatke Komisiji.

F808: datum vnaprejšnje določitve

Če je bilo določeno vnaprej, datum določitve stopnje nadomestila.

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

F809: zadnji dan veljavnosti (vnaprejšnja določitev)

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

F812: sklic na javni razpis, če je primerno (vnaprejšnja določitev)

Postopek, določen v členu 5 Uredbe Komisije (ES) št. 1501/95, ali podoben postopek za druge sektorje. Komisija potrebuje sklic na javni razpis.

F814: datum sprejema izjave o plačilu (COM-7)

Za sektor govejega mesa: v primeru predfinanciraja se izpolni samo polje F814 (polji F816 in F816B se zanemarita); če ne gre za predfinanciranje, se izpolnita polji F816 in F816B (polje F814 se zanemari).

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

F816: datum sprejema izvozne deklaracije

Datum v smislu točke 1 člena 5 Uredbe Komisije (ES) št. 800/1999.

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

F816B: datum izvoza z ozemlja EU

Datum izvoza, kakor je naveden v izvozni deklaraciji ali na obrazcu T5. Glej tudi točko 1 člena 7 Uredbe Komisije (ES) št. 800/1999.

Zahtevana oblika: „LLLLMMDD“ (leto s štirimestno, mesec z dvomestno in dan z dvomestno številko).

9. (SE NE UPORABLJA)

(1) Člen 69 Uredbe Komisije (ES) št. 817/2004 (razvoj podeželja).

Člen 8 Uredbe Sveta (EGS) št. 3508/92 (IAKS).

Člen 25 Uredbe Sveta (ES) št. 1782/2003 (sheme neposrednih podpor).

Del II, naslov III Uredbe Komisije (Es) št. 796/2004 (sheme neposrednih podpor).

Člen 8 Uredbe Sveta (EGS) št. 2159/89 (NUTS).

Člen 8 Uredbe Komisije (ES) št. 1621/1999 (posušeno grozdje).

Člen 4 Uredbe Komisije (ES) št. 609/1999 (hmelj).

(2) http://europa.eu.int/comm/taxation_customs/dds/en/csrdhome.htm

(3) COL: http://europa.eu.int/comm/taxation_customs/dds/en/csrdhome.htm